Яуаптар 3- сө турға

1. Р.Сафиндың “Ҡыр ҡаҙҙары” шиғыры һуғыш темаһына арналған. Бында һүҙ яуҙа баш һалған һалдаттарҙың, ҡаҙҙарға әүерелеп, тыуған яҡтарына ҡайтыуҙары хаҡында бара. Идеяһы: тыныс тормош өсөн йәнен фиҙа ҡылған яугирҙарҙы онотмау. Автор беҙҙең яҡты тормош өсөн яу ҡырында ятып ҡалыусы һалдаттар рухына тоғро ҡалыу проблематикаһын күтәрә. Лирик герой төшөнә яугир-яҡташтарын индертеп, бөгөнгө тормош ҡәҙерен белеү кәрәклеген иҫкәртә. Ил яҙмышы өсөн ҡурҡыныс янағанда, ошо һалдаттарҙай, һаҡҡа баҫыу кәрәклеген төшөндөрә. Һәр яҙ, ҡоштар йылы яҡтан ҡайтҡанда, Еңеү байрамында һуғыш ветерандарын йылы хәтеребеҙгә алабыҙ. Ҡаҙ образында ҡайтыуҙарын һалдаттар үҙҙәре үк әйтә: “ ҡаҙҙар түгел- беҙ -һалдаттар”. Улар лирик геройға: “Яҡташ,”- тип өндәшәләр.

- Һаумы, туған!- тиҙәр. –Беҙҙе,- тиҙәр,-

*Онотманымы әле яҡташтар?*

*Иҫләйҙәрме әле?*

*Беҙ бит, - тиҙәр,-*

*Яуҙа үлеп ҡалған һалдаттар.*

Ысынлап та һалдат икәнлектәре “Түштәрендә сыңлай миҙалдар, шинелдәрен төрөп алғандар, беҙ бит - яуҙа үлеп ҡалған һалдаттар” тигән юлдар ҙа раҫлай. Яугирҙарҙың шул хәтлем тыуған яҡтарын һағыныуын түбәндәге шиғыр өҙөгөнән күрәбеҙ:

Ер уянған саҡта, нисек итеп

Йоҡлап ятмаҡ кәрәк ҡәберҙә?

2. Ер ниндәй ине? **Йәм-йәшел** – хәбәр, артыҡлыҡ дәрәжәһендәге сифат һүҙ төркөмөнән килгән. Күк ниндәй ине? **Зәп-зәңгәр** –хәбәр,артыҡлыҡ дәрәжәһендәге сифат һүҙ төркөмөнән килгән. Яҙ ниндәй ине? **Яҡты, сыуаҡ** – был хәбәр, сифаттан килгән. Һин ни эшлә? **Баҡ та аҡылыңдан яҙ –** хәбәр, тиң ҡылымдарҙан килгән.

3. Балаларыбыҙҙы – исем, башланғыс формаһы – бала, тамыр, уртаҡлыҡ исем, күплектә, 1-се затта, төшөм килештә, - ыбыҙ- эйәлек заты ялғауы, һөйләмдә тултырыусы булып килгән.

4. Антонимдар – мәғәнәләре яғынан ҡапма-ҡаршы һүҙҙәр һыҙылған. Ҡояшлы ла булыр көндәрегеҙ – аяҙ күкте ҡаплар болот та (шатлыҡ- ҡайғы); төштә түгел – өндә (төш-өн).

5. Башланғыс формаһы: тулғандыр – тул; мәңгелеккә – мәңгелек; тәғәйенләп – тәғәйенлә.

6. Теркәүесһеҙ теҙмә ҡушма һөйләм ике составлы ябай ике һөйләмдәрҙән тора.

7. Һүҙе хаҡтың йөҙө аҡ. Яҡшының үҙе яҡшы, үҙенән һүҙе яҡшы. Яман аш йөрәккә ятмаҫ, яман һүҙ күңелгә ятмаҫ. Аҡыл – теҙген, ҡылыҡ – ат, теҙгенеңде белеп тарт. Телдең зиннәте – тура һүҙ.

8. Нурға сумған түбәһе, күккә ашҡан Уралым – гипербола; һине маҡтай, данлай йырҙарым – йәнләндереү; алтындай балҡый, көмөштәй балҡы – сағыштырыу.

9. Ай, Уралым, Уралым,

Һылыу ҙа һылыу Уралым! – риторик өндәшеү, Уралым – 1-се зат, эйәлек зат ялғаулы (-ым), Уралым ҡабатланып килгән – эпифора. Эйәрсән шарт һөйләмдәр ҡабатланып килгән.

Һүҙем бөтһә лә телемдә,

Йырым бөтмәне, Уралым! – антитеза алымы.

10. Шомло, ҡараңғы – төн. Хәбәр функцияһын башҡара, сифаттан килгән; ялтлай, зыңлай – тиң хәбәрҙәр, һыноҡшаш (ялт-йолт) һәм өноҡшаш (зың-зың) һүҙҙәрҙән барлыҡҡа килгәндәр.

11. аяҙ күк – болот, йығылам – тороп алға барам, яҡшы – яман – антонимдар. Юлдан яҙҙырыу – яңылыштырыу, фразеологик берәмек.

12. Яғы теҙелгән, урам тын була, урамы йәнләнә, көтөү китеп, шау-шыу баҫылғас, тиң ҡушма эйәләр: ир-ат, бисә-сәсә, йәш-елкенсәк сыға.

13. Һайрамағандыр – ҡылым, башланғыс формаһы – һайра, ябай ҡылым, хәбәр һөйкәлеше, шаһитһыҙ үткән заман, 3-сө затта, берлектә, юҡлыҡта, - дыр икеләнеү рәүешлеген белдереүсе ялғау, һөйләмдә хәбәр булып килгән.

14. Төн уртаһы еткәс, гармун тотоп

мунсаға ла барып ултырған

(ваҡыт эйәрсән һөйләмле эйәртеүле ҡушма һөйләм) ( ) кәс, [ ].

Ә өйрәнгәс нде – шул ине бәхет үҙе (эйәртеүле ҡушма һөйләм) ( ) - [].

15. Тамаҡтар – ас, күңелдәр – туҡ (ине тигән хәбәр төшөп ҡалған, ҡабатлауҙан ҡотолоу).

16. Зәңгәрлеген (нимәне күргәнем юҡ ине?) – сифаттан килгән тултырыусы; һүнмәҫ (ниндәй хис кенә?) – ҡылымдан килгән аныҡлаусы.

17. Риторик өндәшеү.

18. Мәҡәлдәр ҡулланылған.

19. Тултырыусы һөйләм баш һөйләмдән аҙаҡ килгән, шуға ике нөктә ҡуйылған. Икенсе миҫалда ҡатнаш ҡушма һөйләм эсендәге алда килгән үҙ аллы һөйләмде бүтән һөйләмдәр асыҡлап килгәндә, ике нөктә ҡуйыла.

20. Гармун уйнағанда – метонимия, гармунды кеше уйнай. Һөйләм киҫәге яғынан ҡарағанда, гармун – эйә, уйнағанда – хәбәр, эйәрсән ваҡыт һөйләме, (ҡасан урам тар бит ул?). Гармун моңона ла – нимәгә? Тултырыусы булып килгән. Айырым алғанда һөйкәлеү һүҙбәйләнеше.